b'\n_START_ARTICLE_\nPandan, Angeles\n_START_SECTION_\nKasaysayan\n_START_PARAGRAPH_\nPagkatapos ng Ikalawang Digmaang Pandaigdig ito ay tinawag ng Pandan dahil sa mga halamang pandan na sagana noon sa lugar. Ang halamang pandan ay kilala hanggang ngayon dahil ginagamit ito sa pagsasaing at pampalasa sa mga kakanin._NEWLINE_Noong Disyembre 8, 1829 nang ang Culiat ay pasinayaan bilang isang munisipyo, ang barangay na ito ay malagubat at latian. Ito ay napaliligiran ng mga halamang pandan at dayap na sinasabing pinagmumulan daw ng sibol. _NEWLINE_Ito ay sinasabing natuklasan ni Mariano Henson dahil isa siya sa mga nagmamay-ari ng maraming lupain sa Pandan._NEWLINE_Bago sumapit ang ikalawang digmaang pandaigdig, ang Marisol ay bahagi ng barrio Pandan. Ito ay hiniwalay noong Hulyo 31, 1977 dahil sa isang kautusan na nagsasaad na ang isang lugar na may populasyon mahigit sa isang libo ay maaari nang maging isang barangay._NEWLINE_Ang ibang bahagi ng Pandan noon ay ang lumang Pandan o Old Pandan at Land Tenure, Springside Subdivision na pag-aari ni Ricardo Canlas, St. Ignatius Phase I na pag-aari ni Jose Dizon, at ang St. Ignatius Phase II na pag-aari ni Dan Dizon. Noong 1989, ang mga subdibisyong ito ay ipinagkaloob na sa pamahalaan._NEWLINE_Sa panahon ng liberasyon mula sa mga Amerikano, ang mga bahay dito ay may bilang na 81 lang. Ang unang paaralang naitatag sa barangay na ito ay ang luyus Primary School na mula Grade I-IV lamang. Nasa tabi nito ang kapilya ng Pandan._NEWLINE_Walang gaanong makasaysayang pangyayari sa lugar na ito dahil sinasabing sa panahon ng giyera. Isa sa mga taong nakausap ng mga manunulat ay si G. Ernesto na nagsabing ang kanilang bahay ay ginawang ospital ng mga Hapon noong Ikalawang Digmaang Pandaigdig. _NEWLINE_Ang mga naging kapitan ng barangay o teniente del barrio ng Pandan ay sina Remegio B. Angeles, Leon Dayrit, Ciriaco Nuqui, Marcial G. Cruz, Vidal Yalung at Pablo Angeles. Ang iba pa ay sina Rufino Cordero, Abelardo Esguerra, Orlando Angeles at sa kasalukuyan ay si Jerry Alejandrino.  Sa ngayon ang Pandan ay isa sa 33 barangay ng lungsod ng Angeles. Ito ay nahahati sa animna purok: Purok I (Old Pandan), Purok 2 (Land Tenure), Purok 3 (San Ignacio), Purok 4 (Springside), Purok 5 (Citicenter) at Purok 6 (Magalang Avenue Extension). Ang Phase I at Phase II ng Citicenter ay pag-aari ni Ginoong Rosby Henson._NEWLINE_Ang pamunuang barangay sa kasalukuyan ay sina Jeremias M. Alejandrino, Kapitan ng Barangay; Francer A. Banting, kalihim; Joselito G. Bautista, ingat-yaman._NEWLINE_Sa kasalukuyan ang Pandan ay itinatayang may 16,492 bilang ng populasyon para sa taong 2012.'